שאלה: ההצילו! על פגם הברית לבנים: אני בן 16. חזרתי בתשובה מלפני שנה וחצי בערך ואני מנסה לעבוד על עניין זרע לבטלה כי זה איסור מהתורה וזה יפגע בשידוך בילדים. (ואני מאוד רוצה להקים בית קדוש) אך לפעמים היצר מתגבר עלי עם בכוונה ואם בלי כוונה. אני לומד בישיבה שאני נמצא שם אז אין שום יצרים ברוך השם, אבל לצערי אני לא יכול כל שבועיים לחזור הביתה : ותמיד לאחר המעשה אני מתחרט מאוד ורוצה לתקן. אני לא יודע מה לעשות!!! הבנתי שאם זה נגרם בכוונה אז אין שום תיקון. אבל אני כבר לא יודע מה לעשות. בבקשה כבוד הרב תציל אותי!
תשובה: מה שלומך? אני מאוד מעריך שאתה שואל את השאלה הזאת, כי זה לא תמיד פשוט לשתף מישהו בדברים כאלה ודרך השאלה הזאת זה יהווה פתח גדול להתקדם ולתקן. החטא של איסור הוצאת זרע לבטלה היא לא עיקר המעשה שעליו אתה צריך להתרכז, כלומר העניין של הוצאת זרע לבטלה זה סימפטום למה שקורה אתך,כלומר זה תוצאה ושיקוף למה שקורה אתך, זה בעצם תוצאה של הרגשת חוסר מיצוי של הכוחות שלך ואני ייפרט, לדוגמה, אדם שיש לו חום, הוא לא חולה במחלת החום, אלא החום בא להגיד לו מה קורה אתו, החום הוא תוצאה של מה שמתרחש בגוף וסימן לצורך של טיפול מעמיק בגוף. וזה הכוונת הזוהר שאומר שאין לזה תיקון, כי כמו שאת החום אתה לא מטפל "רק" ב"להוריד את החום" כי זה לא יעזור, זה רק תוצאה של משהו שנגרם,ולכן אתה צריך לטפל בגורמים לכך, כך גם הוצאת ש, התיקון הוא אחרת, הוא מקיף את האישיות של האדם, וזה נקרא בזוהר תשובה עילאה, כלומר תשובה גדולה ומקיפה את כל האישיות. בחטא רגיל, נקודתי, שייך להגיד שיש תשובה נקודתית אבל פה זה לא בא מדבר נקודתי אלא ממה שמקיף את האישיות של האדם. ולמה זה? יצר המין הוא יצר החיים, הוא מביא חיים לעולם, בלעדיו אין לנו המשך לדורות הבאים ובגלל זה הוא כ"כ חזק. בתוך הזרע של האדם צפון כל האישיות שלו, עובדה שממנו נוצר האדם, האדם בא מטיפה סרוחה, ואם האדם לא מנתב את הכוחות שלו ואת האישיות שלו למקומות הנכונים, אז זה גורם לאדם להוציאם לבטלה זה כאילו הוא זורק את מה שהוא, את האישיות שלו, לפח, לבטלה. לאדם יש נשמה, והיא תמיד רוצה להתמלאות תמיד רוצה עונג, אם באדם אין תוכן ממצא ערכי, תורני, יצירתי, אז יש בו דברים ריקנים וזולים, האישיות שלו ריקה ואז הוא מרגיש את זה ומוציא את כוחותיו לבטלה. ובתשובה שהוא עושה הוא בעצם אוסף את כל אישיותו וכוחותיו ומתרומם יותר בעבודת ה. וביחד עם זה הוא מרומם את כל מה שאיבד לבטלה. התיקון הוא אתה, התיקון הוא בך ואך ורק בך, תרומם את עצמך, בלי קשר לשידוך ולילדים, אתה בעזרת ה  תקים בית נאמן בישראל ויהיה לך שידוך, וילדים ומשפחה קדושה, אתה תתרומם ותהיה לאדם אחר, שאין צורך להזכיר את העבר שלך, בדיוק אותו דבר שלא יזכירו לך את הזמן שהיית פעם חילוני, כי אין צורך כלל וכלל,לא אומרים לאדם זכור מעשיך ראשונים. אני יהיה קצת יותר פרקטי, מה אם כן צריך לעשות לאור כל מה שאמרנו. הגורמים להוצאת זרע לבטלה והעצות שצריך להתמקד בהם: א. כבחור ישיבה שיוצא הביתה, יש הרבה ניסיונות ברחוב, פריצות, פרסומות, חנויות וכו, לך תמיד במקום שכמה שיותר נקי, תחשוב על דברי תורה, או שתמיד יהיה לך איזה ספר קטן שאתה אוהב, אם תלך עם עוד בחור זה יהיה יותר טוב. ב. אם יש לך מחשב שאינו חסום או פלאפון או סמרטפון או לא יודע מה כבר יש היום, אל תחכה אפילו לרגע, יש היום הרבה תכנות חסימה, של רימון למשל. ג. אני יכתוב מה גם כן לעשות, להעצים את הטוב שבך, להגביר את הכוחות שלך, להתנדבות, לחסד למשל. ד. לתת ביטוי גם לכוחות היצירה שבך, אומנות, או אפילו יצירה תורנית בגמרא, משהו שיבטא אותך, נגינה, שירה, ספרות, ספורט, העיקר שיהיה לך ביטוי עצמי שתוכל להוציא את כוחותיך לפועל. ה. אני ממליץ על הספרים הבאים: אשיב ממצולות (הרב יהושע שפירא), יוצר אור (הרב ליאור לביא), כותנות אור, והייתם קדושים, טהרת הברית (הרב שלמה אבינר), כמובן באתרנו בנושא צניעות יש תשובות מרובות וטובות. ו. אם בא לך ניסיון אז תמיד תשים לנגד עיניך, או את ההורים או רב חשוב שקרוב אליך שאתה מחזיק ממנו כאילו הוא מסתכל עלך, להגביר בך יותר את הכוח להתגבר, ולהתבייש מלעשות את החטא, כמו יוסף הצדיק שנראתה לו דמות של אביו כנגד עינו ואז הוא נמנע מן החטא. בכל מקרה אני מזמין אותך לפנות אלי בנושא ובכל נושא במייל. חן chencorcos gmail.com